CELEX: C2005/155/55
Language: el
Date: 2005-06-25 00:00:00
Title: Υπόθεση Τ-165/05: Προσφυγή του Νεόφυτου Νεοφύτου κατά της Επιτροπής των Ευρωπαϊκών Κοινοτήτων, η οποία ασκήθηκε στις 21 Απριλίου 2005

25.6.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 155/29
            
         Προσφυγή του Νεόφυτου Νεοφύτου κατά της Επιτροπής των Ευρωπαϊκών Κοινοτήτων, η οποία ασκήθηκε στις 21 Απριλίου 2005
   (Υπόθεση Τ-165/05)
   (2005/C 155/55)
   Γλώσσα διαδικασίας: η αγγλική
   Ο Νεόφυτος Νεοφύτου, κάτοικος Βρυξελλών (Βέλγιο), εκπροσωπούμενος από τον δικηγόρο Σ. Παππά, άσκησε στις 21 Απριλίου 2005 ενώπιον του Πρωτοδικείου των Ευρωπαϊκών Κοινοτήτων προσφυγή κατά της Επιτροπής των Ευρωπαϊκών Κοινοτήτων.
   O προσφεύγων ζητεί από το Πρωτοδικείο:
   
               —
            
            
               να ακυρώσει την προσβαλλόμενη απόφαση·
            
         
               —
            
            
               να καταδικάσει την καθής στα δικαστικά έξοδα.
            
         
      Λόγοι ακυρώσεως και κύρια επιχειρήματα
      :
   
   Ο προσφεύγων στρέφεται κατά της αποφάσεως της εξεταστικής επιτροπής του διαγωνισμού EPSO/Α/1/03 να μην περιλάβει το όνομά του στον πίνακα μελλοντικών προσλήψεων υπαλλήλων διοικήσεως κυπριακής υπηκοότητας.
   Προς στήριξη της προσφυγής του ο προσφεύγων υποστηρίζει ότι η εξεταστική επιτροπή παραβίασε την αρχή της απαγορεύσεως των δυσμενών διακρίσεων, ότι η τελική επιλογή των υποψηφίων δεν ανταποκρινόταν στις απαιτήσεις της προκηρύξεως του διαγωνισμού, καθώς και ότι η εξεταστική επιτροπή υπερέβη τα όρια της διακριτικής της ευχέρειας δεχόμενη υποψηφίους κατόχους πτυχίου νομικής σε διαγωνισμό για τον τομέα της δημόσιας διοικήσεως. Περαιτέρω, ο προσφεύγων ισχυρίζεται ότι η απόρριψη της ενστάσεώς του είναι ανεπαρκώς αιτιολογημένη.